User:H m tanzibul alam porag

বরকতময় মাহে রমজান এর রহমত সবার উপর বর্ষিত হক এই দোয়া করে আজকের লেখা শুরু করছি, আর এটাও বলে নিচ্ছি আমি সর্ব বিষয়ে বিগ্য নই তাই কোন ভূল হলে কেও কোন বাজে মন্তব্য  না করে আমার দেওয়া রেফারেন্সগুলো দেখে নিবেন। আশা করি আপনারা আপনাদের যথার্থ উত্তর পেয়ে যাবেন। এই গ্রুপে শুধু রাজনৈতিক  লেখাই লিখেছি এত দিন যেটা বাংলাদেশের রাজনীতির সাথে সামঞ্জস্য  ছিল। কিন্তু আজ যে লেখা লিখছি সেটা শুধু বাংলাদেশ না সমগ্র বিশ্বের ধর্মিয় রাজনৈতির একটা খন্ড চিত্র। আমরা সবাই জানি পৃথিবীতে বিভিন্ন ধর্ম ও ধর্মালম্বি মানুষের  বসবাস। আর সবাই তাদের নিজ নিজ ধর্মের মহর্তের কথা বর্নানা করি, আর নিজের ধর্মের শ্রেষ্টত্তই ঘোষণা করি। সকল ধর্ম সম্পর্কে আমার জানা না থাকলেও, আমি একজন মুসলিম পরিবারে জন্মগ্রহণ করার দরুণ একটু হলেও মুসলমান ধর্ম সম্পর্কে আমার জানা আছে এবং যা জানি তা মানারও চেষ্টা  করি। আমার ধর্মগ্রন্থ আল-কুরআন যা তার পূর্ববর্তী কিতাব সমূহের সাক্ষ্য দানকারী। কার ধর্ম শ্রেষ্ঠ এটা আজ আমার আলোচ্য বিষয় নয়, তবে কে সঠিক ধর্মের উপর নিজেকে প্রতিষ্ঠিত করে রেখেছেন এটা নিয়ে আজ আমি লিখব। একজন মুসলিম  হিসেবে আমি জানি, আমরা সকল মুসলিমরা বলি আমরাই সঠিক পথে আছি, তেমনি একজন ইয়াহুদী, খ্রিস্টান, নাসারা ও অন্য ধর্মলম্বীরা বলে তারা সঠিক পথে আছে। এখানে আমি সব ধর্মালম্বীদের নিয়ে আলোচনা করব না, শুধু তাদের নিয়েই আলোচনা করব যাদের উপর আসমানী কিতাব এসেছে এবং যারা একক সৃষ্টিকর্তাকে বা এক ঈশ্বরবাদে বিশ্বাসী। (আর যারা বহু ঈশ্বর বাদে বিশ্বাসী এবং যারা সৃষ্টিকর্তাকে বিশ্বাস করেনা তারা আমার আলোচনার বাহিরে)।আমরা সবাই নিজেদের ধর্মকে শ্রেষ্ঠত্ত দানের আসায় প্রতিনিয়ত অন্য ধর্মলম্বীদের দাবিয়ে রাখার চেষ্ঠা করি, কিন্তু আমরা একবারও ভেবে দেখিনা যে আমরা নিজেরাই আমাদের নিজেদের ধর্মগ্রন্থের দেখানো পথে চলছি কিনা। আমার মনে হয় আমাদের ভিতরে খুব কম সংখ্যক লোকই নিজেদের ধর্মগ্রন্থের মতে চলি, আর এই না চলার জন্যই আমাদের ভিতরে অগ্যতার সৃষ্টি হচ্ছে যা আমাদের সঠিক পথ থেকে দূরে সরিয়ে দিচ্ছে। বাস্তবিক পক্ষে আমি হযরত মুহম্মদ (সাঃ), ঈসা (আঃ), মূসা (আঃ),দাউদ (আঃ) এবং অন্যান্য নবী ও রাসূলদের মধ্যে পার্থক্য খুজে পাইনা, কিন্তু পার্থক্য পাই যখন এদের অনুসারীদের সাথে কথা বলি। আজ আমার মনে হচ্ছে আসলে আমাদের ভিতরের অধিকাংশ লোকই নিজেদের নবী ও রাসূলদের সঠিকভাবে মান্য করছি না, যদি মান্য করতাম তাহলে আমরা সবাই সকল নবী ও রাসূলদের উম্মতদের ও নিজের সমগোত্রীয় মনে করতাম।একজন আরএকজনকে প্রতিযোগী মনে করতাম না, বরং নিজেদের ভ্রাতা মনে করতাম এবং সবাই সবার সাথে সৌহার্দপূর্ণ ব্যবহার করাতাম অন্তর থেকে। তাই তো সূরাঃ আল ইমরান এর ১৯ নম্বর আয়াতে বলা হয়েছে, " নিঃসন্দেহে আল্লাহর কাছে একমাত্র  গ্রহনযোগ্য দীন ইসলাম,এবং যাদের প্রতি কিতাব দেওয়া হয়েছে তাদের নিকট প্রকৃত গ্যান আসার পরও, ওরা মতবিরোধে লিপ্ত হয়েছে, শুধুমাত্র পরস্পর বিদ্বেশবসতঃ আল্লাহর নিদর্শন সমূহে কুফরি করে তাদের জানা উচিত আল্লাহ হিসাব গ্রহনে অত্যন্ত দ্রুত।"আমরা সব ধর্মের লোক  জানি ও মানি যে আমাদের আদি পিতা আদম (আঃ) ও মাতা হাওয়া (আঃ) এবং তাদের থেকেই সমগ্র মানব জাতির সৃষ্টি। যার প্রামাণ সরূপ সূরা আন-নিসার ০১ আয়াতে বলা হয়েছে" হে মানব সমাজ! তোমরা তোমাদের পালনকর্তাকে ভয় কর,যিনি তোমাদেরকে এক ব্যক্তি থেকে সৃষ্টি করেছেন এবং যিনি তার থেকে তার সঙ্গনীনিকে সৃষ্টি করেছেন;আর বিস্তার করেছেন তাদের থেকে অগনিত পুরুষ ও নারী"। তাহলে আমরা এক ধর্মের লোক অন্য ধর্ম থেকে আলাদা হলাম কি করে। মুলত মানুষ হিসাবে আমরা সবাই একই, কিন্তু পৃথীবিতে আসার পর সময়ের সাথে সাথে কেও সঠিক  ও কেও ভূল পথে পরিচালিত হয়েছি। আর এই ভূল পথের লোকদের সঠিক পথে পরিচালনার জন্য সৃষ্টিকর্তা যুগেযুগে নবী ও রাসূল পৃথীবিতে পাঠিয়েছেন সত্যসহ কিতাবের মাধ্যমে। তাই তো আল্লাহ পবিত্র কোরআনের সূরা আল বাক্বারাহ ২১৩ নং আয়াতে বর্নীত করেছেন,"সকল মানুষ একই জাতিসত্তার অন্তর্ভুক্ত ছিল। অতপর আল্লাহ তাআলা পয়গম্বর পাঠালেন সুসংবাদদাতা ও ভীতিপ্রদর্শন কারী হিসাবে।আর তাদের সাথে অবর্তীন করলেন সত্য কিতাব,  যাতে মানুষের মাঝে বিতর্কমূলক বিষয়গুলোর মিমাংসা করতে পারেন।বস্তুতঃ কিতাবের ব্যাপারে অন্য কেও মতভেদ করেনি; কিন্তু পরিস্কার নির্দেশ এসে যাওয়ার পর নিজেদের পারস্পারিক জেদবশতঃতারাই করেছে যারা কিতাব প্রাপ্ত হয়েছিল।" যদি আহলে কিতাবিরা একই গোত্রভুক্ত না হত তাহলে আল্লাহ তাদের ভিতরে বিবাহ বন্ধনের কথা উল্লেখ করত না। সূরা আল মায়েহদার  আয়াত ০৫ বলা হয়েছে,"আজ তোমাদের জন্য পবিত্র বস্তু সমূহ হালাল করা হল। আহলে কিতাবদের খাদ্য তোমাদের জন্য হালাল আর তোমাদের খাদ্য তাদের জন্য হলাল।তোমাদের জন্য হালাল সতী-সাধ্বী মুসলমান নারী এবং তাদের  সতী-সাধ্বী নারী, যাদের কিতাব দেওয়া হয়েছে তোমাদের পূর্বে, যখন তোমরা তাদেরকে মোহরানা প্রদান কর স্ত্রী করার জন্য,কামবাসনা চরিতার্থ করার জন্য বা গুপ্ত প্রেমে লিপ্ত হওয়ার জন্য নয়।"কিন্তু বর্তমান সমাজের ধর্ম নামধারী কতিপয় মানুষেরা ধর্মের অপব্যাখ্যা দিয়ে সাধারন মানুষকে বিভ্রান্ত করছে। আমি মনে করি সঠিক ধর্মের পথে সেই আছে যে এক আল্লাহকে বিশ্বাস করে ও সঠিক কর্ম করে হোক সে মুসলমান,বা ইহুদী বা নাসারা বা সাবেঈন। তাইতো সূরা বাকারাহ এর ৬২ নং আয়াতে আল্লাহ বলেছেন,"নিঃসন্দেহ যারা মুসলমান হয়েছে, এবং যারা ইহুদী, নাসারা ও সাবেইন, যারা ঈমান এনেছে আল্লাহর প্রতি ও কিয়ামত দিবসের প্রতি এবং সৎ কাজ করেছে, তাদের  জন্য রয়েছে তার  সওয়াব তাদের  পালনকর্তার কাছে। আর তাদের  কোন ভয়- ভীতি নেই এবং তারা দুঃখিত  হবে না।" তাই পরিশেষে বলতে চাই আমাদের  সবার উচিৎ নিজ নিজ ধর্মগ্রন্থকে সঠিকভাবে উপলব্ধি করা।আর যদি আমরা সেটা উপলব্ধি  করতে পারি তাহলে দেখব ধর্ম সম্পর্কে কারও ভিতরে কোন মতভেদ  নেই।বরং আমরা সবাই একই ধর্মের হয়ে যাব। আর সেটা হল ইসলাম ধর্ম। আমাদের এখানে বুঝতে হবে ইসলামের অর্থ শুধু  এই নয় যে হযরত মোহাম্মদ (সঃ) এর অনুসারী হলেই হবে, বরং ইসলামের অর্থ হল মোহাম্মদ (সঃ) এর অনুসারী হওয়ার সাথে সাথে আরও যা করতে হবে তা হল আল্লাহকে বিশ্বাস, সকল নবী-রাসুলের উপর বিশ্বাস,ফিরেশতাগনে বিশ্বাস, আসমানী কিতাবে বিশ্বাস,আখিরাতে বিশ্বাস, তগদীরে বিশ্বাস,কিয়ামতে বিশ্বাস এবং সেই সাথে আল্লাহর দেখান পথে চলা ও সঠিক কর্ম করা। আর এগুলো করলে শুধু নিজের উন্নতিই নয় বরং মানুষের ভিতরে ভ্রাতিত্যভোধ বারবে এবং সেই সাথে দেশের ও বিশ্ব রাজনৈতিতে  ধর্মের স্থানকে সুদৃঢ় করা সম্ভব হবে বলে আমি মনে করি।(এইচ এম তানজীবুল আলম পরাগ, সাধারণ বাংলাদেশী)